FINCHI
గుజరాత్‌ను గెలిపించిన ఫించ్‌
బెంగళూరు: ఇండియన్‌ ప్రీమియర్‌ లీగ్‌(ఐపిఎల్‌) సీజన్‌ 10లో రాయల్‌ చాలెంజర్స్‌ బెంగళూరు మరోసారి పేలవ ఆటను ప్రదర్శించింది.గుజరాత్‌ లయన్స్‌తో గురువారం జరిగిన లీగ్‌ మ్యాచ్‌లో రాయల్‌ చాలెంజర్స్‌ బెంగళూరు సరిగా ఆడలేకపోయింది.టాస్‌ ఓడి మొదట బ్యాటింగ్‌ చేసిన బెంగళూరు ఏ దశలోనూ ఆకట్టుకోలేదు.వరుస విరామాల్లో వికెట్లను చేజార్చుకుంటూ స్వల్ప స్కోరుకే పరిమితమైన కోహ్లీ సేన ఏడుగురు బ్యాట్స్‌మెన్‌ సింగిల్‌ డిజిట్‌కే ఔట్‌ కావడంతో బెంగళూరు 135 పరుగులు టార్గెట్‌ను మాత్రమే నిర్ధేశించగలిగింది.గుజరాత్‌ లయన్స్‌ 13.5 ఓవర్లలో 3 వికెట్ల నష్టానికి 135 పరుగులు చేసింది.దీంతో బెంగళూరుపై గుజరాత్‌ 7 వికెట్లతో ఘన విజయం సాధించింది.
బెంగళూరు ఆటగాళ్లలో కేదార్‌ జాదవ్‌ 31 పరుగులు,పవన్‌ నేగి 32 పరుగులే కొంతలో కొంత స్కోరుగా పేర్కొనాలి.మరొకవైపు గుజరాత్‌ లయన్స్‌ బౌలింగ్‌ లోనూ,ఫీల్డింగ్‌లోనూ సత్తా చాటి బెంగళూరును కట్టడి చేసింది.గుజరాత్‌ బౌలర్లలో ఆండ్రూ మూడు వికెట్లు సాధించగా జడేజాకు రెండు వికెట్ల,తంపి, సోసి, పాల్కనర లకు ఒక్కొక్కరికి ఒక వికెట్‌ లభించింది. గత గుజరాత్‌ మ్యాచ్‌లో విరుచుకు పడిన బెంగళూరు ఈసారి మాత్రం ఆజోరును కొనసాగించలేకపోయింది.
మ్యాచ్‌లో ఓపెనర్లు క్రిస్‌ గేల్‌,కోహ్లీ తమ శైలికి భిన్నంగా ఆచితూచి బ్యాటింగ్‌ ప్రారంభించారు.ఎటువంటి దూకుడుకు పోకుండా నెమ్మదిగా ఇన్నింగ్స్‌ను తీసుకెళ్లే ప్రయత్నం చేశారు.అయితే ఇన్నింగ్స్‌ నాలుగవ ఓవర్‌లో కోహ్లీ ఓ షాట్‌కు యత్నించి తొలి వికెట్‌గా పెవిలియన్‌కు చేరాడు.ఆ తరువాత ఓవర్‌ రెండవ బంతికి గేల్‌ కూడా ఔటయ్యాడు.దీంతో 22 పరుగులకే రెండు వికెట్లు కోల్పోయింది బెంగళూరు.ఆ తరువాత అదే పరుగు వద్ద ట్రావిస్‌ హెడ్‌ పెవిలియన్‌ బాట పట్టాడు.ఆ సమయంలో జాదవ్‌-డెవిలియర్స్‌లు స్కోరు బోర్డుకు మరమ్మత్తులు చేపట్టారు.అయితే అనవసర పరుగు కోసం యత్నించి డివిలియర్స్‌ ఔటయ్యాడు.ఆ తరువాత జాదవ్‌ దూకుడుగా ఆడినప్పటికి జరగాల్సిన నష్టం జరిగిపోయింది.
ఇక మధ్యలో పవన్‌ నేగితో పాటు చివరలో చౌదరి 15 పరుగులు చేసి నాటౌట్‌గా నిలిచి ఫర్వాలేదనిపించాడు.బెంగళూరు నిర్ణీత ఓవర్లలో 134 పరుగులు చేసి ఆలౌటైంది.కోల్‌కతా మ్యాచ్‌లో 49 పరుగులకే కుప్పకూలిన బెంగళూరు కీలకమైన బెంగళూరుతో జరిగిన మ్యాచ్‌లో కూడా సత్తా చాటకపోవడంతో అభిమానులు తీవ్ర నిరాశకు లోనయ్యారు. ఫించ్‌ హాఫ్‌ సెంచరీతో గెలుపు రాయల్‌ చాలెంజర్స్‌ బెంగళూరు తరువాత బ్యాటింగ్‌కు దిగిన గుజరాత్‌ లయన్స్‌కు చెందిన ఫించ్‌ హాఫ్‌ సెంచరీతో గెలుపు సాధ్యమైంది.
ఇతనికి కెప్టెన్‌ సురేశ్‌ రైనా సహకరించడంతో గుజరాత్‌ లయన్స్‌13.5 ఓవర్లలో 3 వికెట్లకు 135 పరుగులు చేసింది.ఓపెనర్‌ ఇషాన్‌కిషన్‌ 11 బంతులు ఆడి 4 బౌండరీలతో 16 పరుగులు చేసి బద్రీ బౌలింగ్‌లో ఎల్‌బిడబ్ల్యూ అయ్యాడు.మరో ఓపెనర్‌ మెక్‌కెల్లమ్‌ 6 బంతులు ఆడి 3 పరుగులు చేసి బద్రీ బౌలింగ్‌లో డివిలియర్స్‌కు క్యాచ్‌ ఇచ్చి వెనుదిరిగాడు.కెప్టెన్‌ సురేష్‌ రైనా 30 బంతులు ఆడి 4 బౌండరీలు,1 సిక్సర్‌తో 34 పరుగులు చేసి నాటౌట్‌గా నిలువగా,ఫింఛ్‌ 34 బంతులు ఆడి5 బౌండరీలు,6 సిక్సర్లతో 72 పరుగులు చేసి నగీ బౌలింగ్‌లో డివిలియర్స్‌కు క్యాచ్‌ ఇవ్వడంతో ఔటయ్యాడు.